**PONTONINĖS PRIEPLAUKOS KAUNO SENAMIESTYJE PRIE VYTAUTO BAŽNYČIOS PASTATYMO, NUĖMIMO, REMONTO, PRIEŽIŪROS IR SAUGOJIMO PASLAUGŲ TEIKIMO TECHNINĖ SPECIFIKACIJA (PROJEKTAS)**

|  |
| --- |
|  **PASLAUGŲ APRAŠYMAS** |
| **1.** | **Prieplaukos akvatorijos valymas** | **1.1.** Prieplaukos akvatorijos ir prieigų iki pagrindinio farvaterio išvalymas nuo sąnašinio ir akmeningo grunto turi būti atliktas ne vėliau kaip iki sutarties galiojimo laikotarpiu einamųjų metų liepos 1 d. Preliminarus valymo darbų plotas – apie 500 kv.m., kuriame po valymo darbų turi būti ne mažesnis kaip 1,2 m. vandens gylis, esant projektiniam vandens lygiui. **1.2.** Valymo darbų metu iškastas gruntas plaukiojančiomis priemonėmis turi būti išvežtas į tiekėjo numatytą grunto supylimo vietą. |
| **2.** | **Prieplaukos remontas** | Prieplaukos metalinių konstrukcijų viršvandeninių ir povandeninių dalių konstrukcijų nuplovimas – apie 120 kv.m. Dalinis metalinių konstrukcijų dažymas – apie 5 kv.m. atmosferos poveikiui atspariais dažais, prieplaukos einamojo remonto (eilinis, savalaikis remontas/ taisymas) darbai. |
| **3.** | **Prieplaukos buksyravimas į pastatymo vietą** | **3.1.** Prieplaukos buksyravimas (vilkimas) vilkikais (laivais) iš Kauno žiemos uosto – Raudondvario pl. 113, Kaune iki prieplaukos pastatymo vietos Kauno senamiestyje prie Vytauto Didžiojo bažnyčios.**3.2.** Prieplaukos pastatymas turi būti atliktas ne vėliau kaip iki sutarties galiojimo laikotarpio einamųjų metų balandžio 25 d., išskyrus tuos atvejus, kai užsitęsia viešojo pirkimo procedūros~~.~~ |
| **4.** | **Prieplaukos priežiūra navigacijos metu** | **4.1.**Vykdyti pastatytos prieplaukos priežiūrą navigacijos metu (6 mėnesius):**4.2.** Prieplauką valyti nuo užkibusių plaukiojančių žolių ir kitų nešmenų.**4.3.** Tikrinti prieplaukos tvirtinimo elementus, aptvarų būklę, esant reikalui suremontuoti. |
| **5.** | **Prieplaukos demontavimas** | **5.1.** Pasibaigus laivybos navigacijos sezonui (navigacijos sezono pabaiga – sutarties galiojimo laikotarpio einamųjų metų lapkričio 9 d.), ne vėliau kaip per 5 darbo dienas demontuoti prieplauką.**5.2.** Demontuotą prieplauką nubuksyruoti (nuvilkti) vilkikais (laivais) į tiekėjo numatytą saugojimo vietą.  |
| **6.** | **Prieplaukos saugojimas** | Pasibaigus navigacijos sezonui, saugoti prieplauką tiekėjo numatytoje saugojimo vietoje iki naujo navigacijos sezono pradžios arba Sutarties galiojimo pabaigos  |

Miesto tvarkymo skyriaus vedėjas Aloyzas Pakalniškis

Miesto tvarkymo skyriaus

vyriausiasis specialistas Arūnas Sadauskas